พายุถล่มกทม.เละ ซัดเสาไฟฟ้าโค่น (ชมคลิป)
ฝนกระหน่ำซํ้าสองนํ้าท่วมรถติดวินาศ,พายุฝนกระหน่ำ-น้ำท่วม ทำจราจรทั่วเมืองกรุงวิกฤติ เสาไฟฟ้า-ป้ายโฆษณาล้มหลายจุด ไม่เว้นรถไฟฟ้าบีทีเอสที่หยุดการเดินรถกะทันหัน หลังไม้ใหญ่ข้างรั้วสำนักงานตำรวจแห่งชาติโค่นพาดราง ขณะที่ บ.วิทยุการบินฯ แจ้งเที่ยวบินสนามบินดอนเมืองและสุวรรณภูมิ ดีเลย์รวมทั้งหมด 24 เที่ยวบิน,ฝนตกพ่นพิษทั่วกรุง โดยเมื่อวันที่ 27 เม.ย.ผู้สื่อข่าวรายงานว่า ในช่วงบ่ายที่ผ่านมา เกิดพายุฝนตกอย่างหนักครอบคลุมหลายพื้นที่ทั้งในเขตชั้นในและชั้นนอกของกรุงเทพมหานคร ทำให้พื้นผิวการจราจรเกือบทั้งหมดติดขัดมีน้ำท่วมขัง ต้นไม้-เสาไฟข้างทางหักล้ม เนื่องจากใกล้ช่วงเวลาเร่งด่วนตอนเย็น,สำหรับสภาพการจราจรทั่วพื้นที่ในเขต กทม.หลังจากมีพายุฝนกระหน่ำพบการจราจรติดขัดทั่วบริเวณ โดยเฉพาะฝั่งขาออกเนื่องจากประชาชนทยอยเดินทางกลับบ้านไม่ว่าจะเป็นถนนวิภาวดีรังสิต ถนนแจ้งวัฒนะ ถนนงามวงศ์วาน ถนนพหลโยธิน ถนนรามอินทรา สะพานพระราม 8 ถนนรัชดาภิเษก ขณะที่บริเวณโดยรอบอนุสาวรีย์ชัยสมรภูมิ รถที่มาจากถนนพญาไทมุ่งหน้าอนุสาวรีย์ชัยฯ มีท้ายสะสมถึงแยกปทุมวัน ถนนราชปรารภมุ่งหน้าเข้าอนุสาวรีย์ชัยสมรภูมิมีท้ายแถวสะสมถึงแยกราชประสงค์ ถนนพหลโยธินขาเข้ามีท้ายสะสมถึงแยกสะพานควาย ถนนราชวิถีขาออกมีท้ายสะสมอยู่บริเวณแยกอู่ทองนอก รวมทั้งยังมีจุดที่สัญญาณไฟจราจรเสียอีกหลายจุดอาทิ แยกประตูน้ำ แยกตึกชัย แยกภาวนา แยกรัชดา-ลาดพร้าว ส่งผลให้การจราจรชะลอตัวไม่สามารถระบายรถได้เท่าที่ควรสร้างความลำบากให้ตำรวจจราจรที่ประจำแยกต่างๆ ต้องออกมาโบกระบายรถ นอกจากนี้ที่บริเวณถนนสารสินเกิดเสาไฟฟ้า 14 ต้นล้มทับรถที่จอดอยู่ 18 คัน ส่วนที่บริเวณปากซอยประชาชื่น 8/1 มีป้ายโฆษณาขนาดใหญ่ล้มลงมา ทั้งสองเหตุไม่มีรายงานผู้ได้รับบาดเจ็บหรือเสียชีวิต,ขณะที่บริเวณหน้าสำนักงานตำรวจแห่งชาติ ด้านถนนพระราม 1 ผู้สื่อข่าวรายงานว่า ขณะเกิดพายุฝนฟ้าคะนองลมกระโชกแรง ต้นชมพูพันธุ์ทิพย์ที่ยืนตายบริเวณริมรั้ว ติดกับห้องสื่อมวลชนได้โค่นล้มพาดกับรางรถไฟฟ้าบีทีเอสสายสีลม เป็นเหตุให้ต้องหยุดการเดินรถ เบื้องต้นเจ้าหน้าที่ต้องเร่งตัดกิ่งไม้ออกจากเส้นทางการเดินรถ โดยตำรวจจราจร สน.ปทุมวัน ปิดเส้นทางการจราจรหน้าสำนักงานตำรวจแห่งชาติเป็นการชั่วคราว เพื่อขนย้ายต้นไม้ให้พ้นผิวการจราจร ภายหลังฝ่ายประชาสัมพันธ์ บริษัทระบบขนส่งมวลชนกรุงเทพ บีทีเอส ชี้แจงว่า เมื่อเวลา 15.08 น. มีต้นไม้ที่บริเวณริมรั้วสำนักงานตำรวจแห่งชาติหักล้มเนื่องจากพายุฝน มีกิ่งไม้บางส่วนล้มขวางรางรถไฟฟ้าระหว่างสถานีสยามมุ่งหน้าไปสถานีราชดำริ ทำให้ไม่สามารถเดินรถไฟฟ้าได้ตามปกติ บริษัทระบบขนส่งมวลชนกรุงเทพ จำกัด (มหาชน) แก้ปัญหาด้วยการจัดการเดินรถไฟฟ้าทางเดียวระหว่างสถานีสนามกีฬาแห่งชาติ สยาม และสถานีราชดำริ และจัดการเดินรถแบบ Turn Around จากสถานีราชดำริ-สถานีบางหว้า ในระหว่างที่ยังไม่สามารถนำกิ่งไม้ออกจากรางรถไฟฟ้า ต่อมาเมื่อเวลา 17.10 น. บริษัทฯ ปรับแผนการเดินรถเป็นแบบทางเดียวจากสถานีสนามกีฬาแห่งชาติ-สถานีสุรศักดิ์ และเดินรถแบบ Turn Around จากสถานีสุรศักดิ์-บางหว้า เพื่อบรรเทาความหนาแน่นของผู้โดยสาร กระทั่งเวลา 18.30 น. จึงสามารถเปิดการเดินรถได้ตามปกติทั้งระบบ,ด้านศูนย์ป้องกันน้ำท่วม กทม. เปิดเผยว่า ตั้งแต่วันที่ 28 เม.ย.-2 พ.ค. 58 จะมีคลื่นกระแสลมตะวันตกจากประเทศพม่าเคลื่อนเข้ามาปกคลุมประเทศ ไทย ประกอบกับมีลมตะวันออกเฉียงใต้พัดความชื้นจากทะเลจีนใต้และอ่าวไทย เข้าปกคลุมภาคตะวันออกเฉียง เหนือ ภาคตะวันออก และภาคกลาง ลักษณะเช่นนี้ทําให้ประเทศไทยตอนบนยังคงมีฝนฟ้าคะนองเกิดขึ้นในระยะนี้ สำหรับในพื้นที่ กทม.คาดเกิดฝนฟ้าคะนองกว่า 30 เปอร์เซ็นต์ของพื้นที่ ซึ่งขณะนี้เกิดฝนตกอ่อน-ปานกลาง ในพื้นที่เขตดอนเมือง หลักสี่ จตุจักร ลาดพร้าว บึงกุ่ม ห้วยขวาง ดินแดง สาทร ปทุมวัน ราชเทวี บางรัก จอมทอง ภาษีเจริญ พญาไท และฝนจะเคลื่อนตัวเข้าสู่เขตตลิ่งชัน แนวโน้มคงที่ คาดว่าใช้เวลากว่า 1-2 ชั่วโมง จึงสลายตัว ส่งผลให้บางพื้นที่เกิดปัญหาน้ำท่วมขังรอการระบายในพื้นที่ลุ่มต่ำ อาทิ ถนนรัชดาภิเษก หน้าศาลอาญา มีน้ำท่วมขังสูง 10-15 ซม. ถนนวิภาวดีรังสิต หน้าวัดเสมียนนารี มีน้ำท่วมขังสูง 15-20 ซม. โดยสำนักระบายน้ำ กทม.เตรียมพร้อมเครื่องสูบน้ำกรณีเกิดเหตุน้ำท่วมขังตามจุดต่างๆ,อีกด้าน บ.วิทยุการบินแห่งประเทศไทย จก. เผยผลกระทบจากพายุฝนฤดูร้อนพัดถล่ม กทม. เมื่อเวลา 14.30-14.50 น.ที่ผ่านมา ทำให้มีเที่ยวบินล่าช้าทั้งสิ้น 24 เที่ยวบิน โดยแบ่งเป็นที่ท่าอากาศยานดอนเมือง มีเที่ยวบินล่าช้า ต้องจอดรอภาคพื้นดิน 5 เที่ยวบิน เฉลี่ยล่าช้าเที่ยวบินละ 5 นาที ส่วนที่ท่าอากาศยานสุวรรณภูมิ มีเที่ยวบินล่าช้าบินวนรอบนอากาศ 19 เที่ยวบิน ล่าช้าเฉลี่ยเที่ยวบินละ 8 นาที
พายุฝนกระหน่ำ-น้ำท่วม ทำจราจรทั่วเมืองกรุงวิกฤติ เสาไฟฟ้า-ป้ายโฆษณาล้มหลายจุด ไม่เว้นรถไฟฟ้าบีทีเอสที่หยุดการเดินรถกะทันหัน หลังไม้ใหญ่ข้างรั้วสำนักงานตำรวจแห่งชาติโค่นพาดราง
ฝนตก,กรุงเทพ,น้ำท่วม,เสาไฟฟ้าโค่น,การจราจรติดขัด,สำนักงานตำรวจแห่งชาติ,รถไฟฟ้าบีทีเอส,สายสีลม,ศูนย์ป้องกันน้ำท่วม,ทีมข่าวหน้า1,ข่าว,ข่าวฉบับพิมพ์,ไทยรัฐออนไลน์